《玉华山》
明代·黄器先

玉华山如玉笋开，屋连华盖张三台。道士开坛礼北斗，九仙嶂下訇清雷。

是时玉皇正宣敕，命我老人寿南极。茅屋不惊风雨来，子孙长大贡天樯。

作者简介：黄器先，翁源人。明世宗嘉靖年间至明神宗万历年间人。少时从黄佐学，有文名。曾任建宁训导，旋归隐山间，绝迹公庭。著有《两京赋》、《儒颐集》。清道光《广东通志》卷二八九有传。